বাংলাদেশ ব্যাংক সংশ্লিষ্টদের অভিযোগ, ঘুষ ছাড়া ওই ডেপুটি গভর্নরের টেবিল থেকে কোনো ফাইল নড়ে না। বিভিন্ন বেসরকারি ব্যাংকসহ আর্থিক খাতের উদ্যোক্তাদের কাছ থেকে প্রতিটি কাজের জন্য কমপক্ষে দুই লাখ টাকা ঘুষ নেন তিনি। তার ঘুষের নেয়ার বিষয়টি বাংলাদেশ ব্যাংকের সব কর্মকর্তাই জানেন। কিন্তু ভয়ে কেউ মুখ খুলতে সাহস পান না। বিভিন্ন বেসরকারি ব্যাংকের শীর্ষ পদগুলোতে নিজের লোক বসিয়ে তিনি ব্যাংকিং খাতে একচেটিয়া মাফিয়ার রাজত্ব কায়েম করেছেন। পুরো ব্যাংকিং খাতকে ধ্বংস করে দিচ্ছে ওই কর্মকর্তার নেতৃত্বে একটি সিন্ডিকেট। অর্থ মন্ত্রাণয়ের কাছেও বিষয়টি অজানা নয়। কিন্তু এতদিন কোনো ব্যবস্থা নেয়া সম্ভব হয়নি।